XO วอลุ่มแน่น-บวกแรง 7% ลุ้นกำไร Q1/64 สดใส่ต่อเนื่อง เชียร์ซื้อ-เป้า 14.20 บ.
XO วอลุ่มแน่น-บวกแรง 7% ลุ้นกำไร Q1/64 สดใส่ต่อเนื่อง เชียร์ซื้อ-เป้า 14.20 บ.
17 มี.ค. 2564

ผู้สื่อข่าวรายงานว่า บริษัท เอ็กโซติค ฟู้ด จำกัด (มหาชน)  หรือ XO ณ เวลา 15.25 น. อยู่ที่ระดับ 13.40 บาท บวก 0.90 บาท หรือ 7.20%  ด้วยมูลค่าซื้อขาย 178.21 ล้านบาท คาดเก็งกำไรหุ้นรอบใหม่หลังแนวโน้มผลงานปี 2564 สดใสต่อเนื่อง

บล.ฟินันเซีย ไซรัส ระบุในบทวิเคราะห์ว่า XO แนะนำ ซื้อเก็งกำไร ราคาเป้าหมาย 14.20 บาท คาดกำไรไตรมาส 1/2564 ยังสดใสต่อเนื่องแม้เจอปัญหาเรือขาดแคลน แต่คำสั่งซื้อในมือสูงมากและกำลังเข้าช่วง High Season ของธุรกิจใน 1H21
คาดกำไรสุทธิปี 2564 ลดลง 5% เทียบช่วงเดียวกันของปีก่อน เนื่องจากฐานสูงในปีก่อน แต่ยังคงเป็นระดับที่แข็งแกร่งมาก ส่วน Upside คือการขยายตลาดใหม่ และซอสปรุงรสที่ผสมกัญชง